text: Peter Sørensen mere populær end Trøjborg
  23 november 2013 kl. 12.49
  Snart har Horsens været socialdemokratisk ledet i 100 år.
  Selvom Sydjylland blev mere blå ved valget, er der ét sted, hvor de er røde og har været det i snart 100 år: Horsens.
  Når valgperioden udløber i 2018, har byen haft socialdemokratiske borgmestre uafbrudt i 100 år.
  Nogen troede ellers, at det ville være slut ved det netop overståede valg.
  Socialdemokratiets spidskandidat Peter Sørensen var nemlig totalt ukendt for halvandet år siden, da Jan Trøjborg døde.
  Men Peter Sørensen formåede faktisk at få et par tusinde flere stemmer end Trøjborg for fire år siden. Han fik flere end 10.000 personlige stemmer.
  Socialdemokratiet fik 41 pct. af stemmerne, hvilket giver 13 ud af 27 pladser i byrådet.
  